Boer sterf ná plaasaanvalArgieffoto: AfriForum Jeug Sers. Mmako Mophiring, woordvoerder van die polisie, sê Van Gruening is Vrydag in die Dihlabeng-hospitaal oorlede. Van Gruening (47) is op 6 Julie op sy plaas Daniëlsrus deur drie mans aangeval. Die mans het op Van Gruening losgebrand en hy het teruggevuur. Van Gruening is in die maag en regterelmboog geskiet. Hy het een van sy aanvallers, Emmanuel Sibiya, geskiet. Sibiya is later op die toneel dood verklaar. Mophiring sê nog ‘n verdagte is kort na die aanval deur die polisie in Petsana naby Reitz in hegtenis geneem. Mophiring sê die verdagte sal na verwagting op 5 Augustus in die Reitz-landdroshof verskyn op aanklagte van gewapende roof en moord. Die polisie soek steeds na die derde verdagte.